טימופיי חריוקין

טימופיי טימופייביץ' חריוקין (; 21 ביוני 1910 - 19 ביוני 1953) היה לוטננט-גנרל של חיל האוויר הסובייטי אשר פיקד על ארמיית האוויר השמינית של ברית המועצות ומאוחר יותר על ארמיית האוויר הראשונה במלחמת העולם השנייה.

טימופיי חריוקין סיים בית הספר לטיס בשנת 1933 והוצב ביחידת מפציצים. בשנת 1936 הוא התנדב להשתתף במלחמת האזרחים בספרד. בשנת 1938 פיקד על טייסת הפצצה במלחמת סין–יפן השנייה בה ביצע למעלה מ-100 גיחות מבצעיות. הוא קיבל את עיטור גיבור ברית המועצות בפברואר 1939. בזמן המלחמה לטענת הרוסים קבוצת מפציצים בפיקודו הטביעה את נושאת המטוסים היפנית ריוג'ו. עם זאת, שום מסמך סיני או יפני לא מאשרר טענה זאת, והמיקום המדווח של התקיפה היה בנהר שבו נושאת המטוסים לא יכלה לשהות ולכן טענה זאת נחשבת ללא מהימנה.

לאחר המלחמה הוא פיקד על ארמיית האוויר השביעית ומאוחר יותר על כוחות הנ"מ והיירוט באזור באקו. טימופיי נפטר בשנת 1953 לאחר תאונת דרכים.

קישורים חיצוניים

 

מעוטרי גיבור ברית המועצות
טייסים סובייטים במלחמת העולם השנייה
מקבלי עיטור לנין
מקבלי עיטור הדגל האדום
מקבלי עיטור סובורוב
מקבלי עיטור קוטוזוב
מקבלי עיטור בוגדן חמלניצקי
מקבלי עיטור הכוכב האדום
מקבלי אות לגיון הכבוד
מקבלי עיטור המלחמה הפטריוטית הגדולה
סובייטים במלחמת האזרחים בספרד
גנרלים סובייטים
מפקדי ארמיות בצבא האדום במלחמת העולם השנייה
אישים הקבורים בבית העלמין נובודוויצ'יה
סובייטים שנולדו ב-1910
סובייטים שנפטרו ב-1953